PMIndiaData/PMIndiaSum huggingface dataset:
کابینہ نے محکمہ ٔ ڈاک کے گرامین ڈاک سیوکوں (جی ڈی ایس ) کی تنخواہ  بھتوں میں ترمیم کومنظوری  دی

وزیراعظم ، جناب نریندرمودی کی صدارت میں کابینہ نے آج محکمہ ڈاک کے دیہی ڈاک ملازمین ( جے ڈی ایس ) کی تنخواہ بھتوں میں ترمیم کو منظوری دی ہے ۔ تنخواہ بھتوں میں ترمیم کے لئے 19-2018کے دوران 1257.75کروڑروپے (860.95کروڑروپے کے غیرتکریری اخراجات 396.80کروڑروپے کے تکریری اخراجات) کا تخمینہ لگایاگیاہے ۔ تنخواہ بھتوں میں اس ترمیم سے 3.07لاکھ گرامین ڈاک سیوک مستفیض ہوں گے ۔ تفصیلات :: .11- وقت یا مدت سے متعلق اجرائی بھتہ ( ٹی آرسی اے ) ڈھانچہ اور سلیب کومعقول بنایاگیاہے ۔ مجموعی جی ڈی ایس کو ان دوزمروں کے تحت لایاگیاہے ۔ برانچ پوسٹ ماسٹر( بی پی ایم ) اور برانچ پوسٹ ماسٹرکے علاوہ جیسے اسسٹنٹ برانچ پوسٹ ماسٹر( اے بی پی ایم ) ۔ .2موجودہ 11ٹی آرسی اے سلیب کو صرف تین سلیبوں کے تحت لایاگیا ہے ۔ جن میں بی پی ایم اور بی پی ایم کے علاوہ کارکنان کے لئے ایک ایک سطح ہوگی ۔ .3وقت کے متعلق جاری بھتہ ( ٹی آرسی اے) کی تشکیل درج ذیل گوشوارے میں دیکھی جاسکتی ہے :: کام کاج کے اوقات /سطحوں کے مطابق جی ڈی ایس کارکنان کے لئے کم از کم ٹی آرسی اے کے دومجوزہ زمرے / levels نمبرشمار.
کابینہ نے ملک بھر میں متعدد مقامات پر سرکاری نجی شراکت داری کے ذریعے انڈین انسٹی ٹیوٹ آف اسکلس کے قیام سے متعلق اسکیم کو منظوری دی

نئی دہلی؍24اکتوبر2018 ءوزیر اعظم جناب نریندر مودی کے زیر صدارت مرکزی کابینہ نے ملک بھر میں متعدد مقامات پر سرکاری نجی شراکت داری کے ذریعے انڈین انسٹی ٹیوٹ آف اسکلس کے قیام کو منظوری دی ہے،جو مانگ اور دستیاب بنیادی ڈھانچے کی بنیاد پر منتخب مقامات پر آئی آئی ایس کی ترقی کے مواقع تلاش کرے گا۔ فوائد: آئی آئی ایس کے قیام سے بھارتی معیشت کے کلیدی شعبوں کے لئے عالمی مسابقہ آرائی کو تقویت ملے گی اور اس کے لئے اعلیٰ معیار کی ہنرمندی کی ٹریننگ اوراپلائیڈ ریسرچ تعلیم دی جائے گی اورصنعت سے براہ راست اور معنی خیزرابطہ فراہم ہوگا۔اس سے ملک بھر کے آرزو مند نوجوانوں کو موقع ملے گا کہ وہ اعلیٰ معیار کی ہنرمندی کی ٹریننگ تک رسائی حاصل کریں اور صنعت سےرابطہ کے ذریعے جواب دہی کے دائرے میں اضافہ کریں۔ سرکاری زمین کے حوالے سے نجی شعبے کی صنعت اور عوامی سرمایہ کا فائدہ اٹھاکر یہ مہارت ، علم اور مسابقہ آرائی کے نئے ادارے قائم کرے گا۔
وزیر اعظم کناڈا میں انویسٹ انڈیا کانفرنس میں کلیدی خطبہ دیں گے

وزیر اعظم جناب نریندر مودی آج بھارتی وقت کے مطابق تقریبا ً ساڑھے چھ بجے شام کو کناڈا میں انویسٹ انڈیا کانفرنس میں کلیدی خطبہ دیں گے۔ اس فورم کا مقصد کناڈا کی تاجر برادری کو بھارت میں سرمایہ کاری کی امکانات کی معلومات فراہم کرنا اور بھارت کو سرمایہ کاری کے ایک پسندیدہ مقام کے طورپر پیش کرنا ہے۔ امید ہے کہ اس کانفرنس میں بینکوں، انشورنس کمپنیوں، سرمایہ کاری فنڈ، شہری ہوابازی، الیکٹرونکس اور مینوفیکچرنگ جیسے شعبوں کی کمپنیوں ، مشاورتی فرموں ، یونیورسٹیوں وغیرہ کے نمائندے شرکت کریں گے۔
وزیر اعظم 15 جنوری کو اسٹارٹ اپس کے ساتھ بات چیت کریں گے

نئی دہلی،14 جنوری 2022: وزیر اعظم جناب نریندر مودی 15 جنوری 2022 کو صبح ساڑھے دس بجے ویڈیو کانفرنسنگ کے ذریعے اسٹارٹ اپس کے ساتھ بات چیت کریں گے۔ زراعت، صحت، انٹرپرائز نظام، خلاء، صنعت 4.0، تحفظ، فن ٹیک، ماحولیات وغیرہ سمیت مختلف شعبوں کے اسٹارٹ اپس اس بات چیت کا حصہ ہوں گے۔ 150 سے زیادہ سٹارٹ اپس کو گروونگ فرام روٹس سمیت چھ ورکنگ گروپوں میں تقسیم کیا گیا ہے جوکہ موضوعات کی بنیاد پر قا ئم کئے گئےہیں۔ ان میں ڈی این اے کو جھکانا؛ مقامی سے عالمی تک؛ مستقبل کی ٹیکنالوجی؛ مینوفیکچرنگ میں چیمپئنز کی تعمیر؛ اور پائیدار ترقی کے موضوعات شامل ہیں۔ ہر گروپ بات چیت میں مختص کردہ موضوع پر وزیر اعظم کے سامنے پریزنٹیشن دے گا۔ بات چیت کا مقصد یہ سمجھنا ہے کہ کس طرح اسٹارٹ اپ ملک میں جدت طرازی کے ذریعے قومی ضروریات میں اپنی حصہ رسدی کرسکتے ہیں۔ آزادی کا امرت مہوتسو کے ایک حصے کے طور پر، ایک ہفتہ طویل تقریب، ’’سیلیبریٹنگ انوویشن ایکو سسٹم‘‘، ڈی پی آئی آئی ٹیDPIIT، وزارت تجارت اور صنعت کی طرف سے 10 سے 16 جنوری 2022 تک منعقد کی جا رہی ہے۔ یہ تقریب اسٹارٹ اپ انڈیا پہل کی6 ویں سالگرہ منا رہی ہے۔ وزیراعظم قوم کی ترقی میں اہم کردار ادا کرنے کے لیے اسٹارٹ اپ کی صلاحیت پر پختہ یقین رکھتے ہیں۔ اس کی عکاسی 2016 میں فلیگ شپ پہل اسٹارٹ اپ انڈیا کے آغاز سے ہوئی۔ اس کا ملک میں سٹارٹ اپ ایکو سسٹم پر زبردست اثر پڑا ہے، اور اس کی وجہ سے ملک میں یونیکورن کی حیرت انگیز ترقی ہوئی ہے۔
وزیر اعظم نے اتراکھنڈ کے عوام کو ان کے یوم ریاست پر مبارکباد دی

وزیر اعظم جناب نریندر مودی نے اتراکھنڈ کے عوام کو ان کے یوم ریاست پر مبارکباد دی ہے۔ ٹویٹس کی ایک سیریز میں، وزیر اعظم نے کہا؛ "اتراکھنڈ کے یوم تاسیس کے موقع پر دیو بھومی کے تمام بھائیوں اور بہنوں کو میری جانب سے تہہ دل سے مبارکباد ۔ پچھلے پانچ برسوں میں ریاست کی طرف سے کی گئی ترقی کے ساتھ، مجھے یقین ہے کہ یہ پوری دہائی، اتراکھنڈ کی رہنے والی ہے۔ اتراکھنڈ میں جو ترقیاتی کام ہوئے ہیں وہ اس بات کا ثبوت ہیں کہ اب یہاں پہاڑ کا پانی اور نوجوانی ، دونوں ہی یہاں کے کام آرہے ہیں میری خواہش ہے کہ فطرت کی گود میں بسی یہ ریاست، ترقی کی راہ پر گامزن رہے۔’’
مرکزی کابینہ نے آسٹریلیا-بھارت آبی تحفظ پہل (اے آئی ڈبلیو اے ایس آئی) کے لیے دونوں ممالک کے درمیان تکنیکی معاون کے مفاہمت نامہ کو منظوری دی

وزیر اعظم جناب نریندر مودی کی قیادت میں مرکزی کابینہ کو مکان اور شہری امور کی وزارت (ایم او ایچ یو اے)، حکومت ہند اور غیر ملکی اور تجارتی محکمہ (ڈی ایف اے ٹی)، حکومت آسٹریلیا کے درمیان شہری پانی کے انتظام میں تکنیکی تعاون کے لیے مفاہمت نامہ سے واقف کرایا گیا۔ مفاہمت نامہ پر دسمبر، 2021 میں دستخط کیے گئے تھے۔ مفاہمت نامہ شہری آبی تحفظ کے شعبے میں دونوں ممالک کے درمیان دو طرفہ تعاون کو مضبوط کرے گا۔ یہ شہری پانی کے انتظام کے لیے تمام سطحوں پر ادارہ جاتی صلاحیتوں کو مضبوط کرے گا؛ پانی اور صفائی سے متعلق خدمات کی رسائی، استطاعت اور معیار میں بہتری؛ پانی اور پانی کی دستیابی والے شہروں کی سرکولر اقتصادیات کو فروغ دینے؛ ماحولیات کے موافق پانی کے انتظامی کاموں کی حوصلہ افزائی کرنے؛ پانی کے انتظام میں کمیونٹی کی حصہ داری کو بڑھانے اور قابل رسائی بنیادی ڈھانچے کے لیے پہل کے توسط سے سماجی شمولیت میں بہتری کا کام کرے گا۔ مفاہمت نامہ دونوں فریقین کو شہری آبی تحفظ کے اہم شعبوں میں دونوں ممالک کے ذریعے حاصل کردہ تکنیکی پیش رفت کے بارے میں معلومات حاصل کرنے کے قابل بنائے گا اور علم کے تبادلہ، بہترین طور طریقوں اور اداروں کی صلاحیت سازی کو فروغ دے گا۔ اس سے آتم نربھر بھارت کے خواب کو پورا کرنے میں مدد ملے گی۔
کابینہ نے اشیاء اور خدمات ٹیکس ادارۂ    اختیارات اپیل کی قومی بینچ (جی ایس ٹی اے ٹی) کی تشکیل کو منظوری دی

نئی دہلی،23جنوری/وزیراعظم جناب نریندر مودی کی سربراہی میں مرکزی کابینہ نے اشیاء اور خدمات ٹیکس ادارۂ اختیارات اپیل کی قومی بینچ(جی ایس ٹی اے ٹی) کی تشکیل کو منظوری دے دی ہے۔ ادارۂ اختیارات اپیل کی قومی بینچ دہلی میں قائم ہوگی۔ جی ایس ٹی اے ٹی کی صدارت صدرجمہوریہ کریں گے اور اس میں ایک تکنیکی رکن( مرکز) اور ایک تکنیکی رکن( ریاست ) شامل ہوگی۔ جی ایس ٹی اے ٹی قومی بینچ کی تشکیل کے لئے ایک مشت 92.50 لاکھ روپے کا خرچ آئے گا۔ جبکہ بار بار آنے والی لاگت 6.86 کروڑ سالانہ ہوگی۔ تفصیلات ن اشیاء اور خدمات ٹیکس ادارۂ اختیارات اپیل ، جی ایس ٹی قوانین کے لئے اپیل کا دوسرا اور مرکز اور ریاست کے درمیان تنازعات کو سلجھانے کا پہلا مساوی پلیٹ فارم۔ مرکز اور ریاست،اشیاء و خدمات ٹیکس ایکٹ کے ادارۂ اختیارات اپیل، اتھارٹیز کے ذریعہ جاری اولین اپیلوں میں دیئے گئے احکام کے خلاف اپیل، جی ایس ٹی ادارۂ اختیارات اپیل اتھارٹی کے سامنے داخل ہوتی ہے جو کہ یقینی بنائے گاکہ جی ایس ٹی کے تحت پیدا ہورہے تنازعات کے حل نکالنے میں یکسانیت ہوگی اور اس طرح تمام ملک میں جی ایس ٹی کو مساوی طور پر نافذ کیاجائے گا۔ اشیاء اور خدمات ٹیکس قانون کے باب XVIII میں جی ایس ٹی حکمرانی کے دائرے میں تنازعے کے حل کے لئے ادارۂ اختیارات اپیل اور جائزہ میکینزم کا انتظام کیا گیا ہے۔ مرکزی اشیاء و خدمات ٹیکس قانون کی دفعہ 109 ، مرکزی سرکار کو اس بات کا اختیار مہیا کراتی ہیں کہ وہ ٹریبونل کی سفارش پر نوٹیفکیشن کے ذریعہ سفارش میں مقررہ تاریخ سے پہلے موثر بناتے ہوئے اشیاء اور خدمات ٹیکس اپیل کی شکل میں پاس کئے گئے احکامات کے خلاف اپیلوں کی سنوائی کرے گا۔
وزیر اعظم نے سری اروبندو کو ان کی جینتی پر یاد کیا

آج سری اروبندو کی جینتی کے موقع پر، وزیر اعظم جناب نریندر مودی نے کہا ہے کہ سری اروبندو ’’ایک شاندار دماغ تھے، جن کے پاس ہماری قوم کے لیے ایک واضح نظریہ تھا ۔ تعلیم، فکری صلاحیت اور بہادری پر ان کا زور ہمیں متاثر کرتا رہتا ہے۔‘‘ وزیر اعظم نے ٹویٹ کیا: ’’آج سری اروبندو کی جینتی ہے۔ وہ ایک شاندار دماغ تھے، جن کا ہماری قوم کے لیے ایک واضح نقطہ نظر تھا۔ تعلیم ، دانشورانہ صلاحیت اور بہادری پر ان کا اصرار ہمیں متاثر کرتی رہتی ہے۔پوڈوچیری اور تمل ناڈو میں ان سے منسلک مقامات کے دورے کی کچھ تصویریں شیئر کر رہا ہوں۔‘‘ ’’من کی بات ‘‘کی ایک قسط میں ، سری اروبندو کے خیالات کی عظمت کو بھی اجاگر کیا تھا، وہ ہمیں خود انحصاری اورتعلیم کا سبق سکھاتے ہیں۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 9167
وزیراعظم جناب نریندرمودی نے جنم اشٹمی کے موقع پرعوام کو مبارکبادپیش کی ہے

نئی دہلی ،4ستمبر :وزیراعظم ، جناب نریندرمودی نے جنم اشٹمی کے موقع پرعوام کو مبارکباد پیش کی ہے ۔ اپنے پیغام میں وزیراعظم نے کہاہے کہ جنم اشٹمی کے موقع پر میں تمام لوگوں کو مبارکباد پیش کرتاہوں ۔انھوں نے کہاہے کہ شری کرشن جنم اشٹمی کے مبارک موقع پرسبھی کو دلی تمنائیں ۔ جے شری کرشن ۔
وزیر اعظم نے سی ڈبلیو جی 2022 میں بیڈمنٹن میں گولڈ میڈل جیتنے پر لکشیہ سین کو مبارکباد دی

وزیر اعظم جناب نریندر مودی نے سی ڈبلیو جی 2022، برمنگھم میں بیڈمنٹن میں گولڈ میڈل جیتنے پر لکشیہ سین کو مبارکباد دی ہے۔ ایک ٹویٹ میں وزیر اعظم نے کہا؛ ”@lakshya_sen کی کامیابی سے بے حد خوش ہوں۔ بیڈمنٹن میں گولڈ میڈل جیتنے پر مبارکباد۔ انھوں نے سی ڈبلیو جی میں شاندار کھیل دکھایا اور فائنل کے دوران شاندار لچک کا مظاہرہ کیا۔ وہ ہندوستان کا فخر ہیں۔ ان کی مستقبل کی کوششوں کے لیے نیک خواہشات۔“
وزیراعظم کی چھتیس گڑھ کے یوم تاسیس پر اس کے عوام کو مبارکباد

نئی دہلی، یکم نومبر ،2020 / وزیراعظم جناب نریندر مودی نے چھتیس گڑھ کےیوم تاسیس پر اس کے عوام کو مبارکباد دی۔ وزیراعظم نے کہا ’’چھتیس گڑھ کے لوگوں کو ریاست کے یوم تاسیس پر تہہ دل سے مبارکباد۔ میری خواہش ہے کہ دور قدیم سے مختلف تہذیبوں کی مرکز یہ ریاست ترقی اور خوشحالی کی راہ پر آگے بڑھتی رہے۔‘‘ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
کابینہ نے ’’ہندوستان میں سیمی کنڈکٹرز اور ڈسپلے مینوفیکچرنگ ایکو سسٹم کی ترقی کے پروگرام‘‘ میں ترمیم کو منظوری دی

وزیر اعظم جناب نریندر مودی کی صدارت میں کابینہ نے ہندوستان میں سیمی کنڈکٹرز اور ڈسپلے مینوفیکچرنگ ایکو سسٹم کی ترقی کے پروگرام میں درج ذیل ترامیم کو منظوری دی ہے۔ ہندوستان میں سیمی کنڈکٹر فیبس کے قیام کے لئے اسکیم کے تحت سبھی ٹیکنالوجی نوڈس کے لئے مساوی (پاری پاسو) بنیاد پر پروجیکٹ لاگت کے 50فیصدتک مالی معاونت۔ ڈسپلے فیبس کے قیام کے لیے اسکیم کے تحت مساوی (پاری پاسو) بنیاد پر پراجیکٹ لاگت کے 50 فیصد تک مالی معاونت۔ ہندوستان میں کمپاؤنڈ سیمی کنڈکٹرز / سلیکون فوٹونکس / سینسرز فیب اور سیمی کنڈکٹر اے ٹی ایم پی / او ایس اے ٹی مراکز کے قیام کے لئے اسکیم کے تحت مساوی (پاری پاسو) بنیاد پر پروجیکٹ لاگت کے 50 فیصد تک مالی معاونت۔ مزید برآںاسکیم کے تحت ٹارگٹ ٹیکنالوجیز میں ڈسکریٹ سیمی کنڈکٹر فیبسشامل ہوں گے۔ ترمیم شدہ پروگرام کے تحت، سیمی کنڈکٹر فیبس کے قیام کے لیے تمام ٹکنالوجی نوڈس پر پروجیکٹ لاگت کے 50 فیصدتک یکساں مالی مدد فراہم کی جائے گی۔ کمپاؤنڈ سیمی کنڈکٹرز اور اعلی درجے کی پیکیجنگ کی مخصوص ٹیکنالوجی اور نوعیت کے پیش نظر، ترمیم شدہ پروگرام کمپاؤنڈ سیمی کنڈکٹرز/سلیکون فوٹونکس/سینسرز ڈسکریٹ سیمی کنڈکٹرز فیبس اور اے ٹی ایم پی/او ایس اے ٹی کے قیام کے لیے پاری پاسو موڈ میں سرمایہ جاتی اخراجات کے 50 فیصد تک کی مالی معاونت بھی فراہم کرے گا۔ اس پروگرام نے بہت سے عالمی سیمی کنڈکٹر پلیئرز کو ہندوستان میں فیبس قائم کرنے کے لیے راغب کیا ہے۔ ترمیم شدہ پروگرام، ہندوستان میں سیمی کنڈکٹر اور ڈسپلے مینوفیکچرنگ میں سرمایہ کاری کو تیز کرے گا۔ ممکنہ سرمایہ کاروں کے ساتھ تبادلہ خیال کی بنیاد پر توقع ہے کہ پہلے سیمی کنڈکٹر مرکز کے قیامکے تعلق سے کام جلد شروع ہو جائے گا۔ انڈیا سیمی کنڈکٹر مشن جو کہ ہندوستان میں سیمی کنڈکٹرز اور ڈسپلے مینوفیکچرنگ ماحولیاتی نظام کی ترقی کے پروگرام کے لیے نوڈل ایجنسی ہے کو مشورہ دینے کے لیے ایک ایڈوائزری کمیٹی تشکیل دی گئی تھی جس میں صنعت اور اکیڈمی کے عالمی ماہرین شامل تھے ۔ مشاورتی کمیٹی نے متفقہ طور پر سلیکون سیمی کنڈکٹر فیبس / سلیکون فوٹونکس / سینسرز / ڈسکریٹ سیمی کنڈکٹر فیبس اور اے ٹی ایم پی / او ایس اے ٹی کے تمام ٹیکنالوجی نوڈس کے لیے اتفاق رائے سے یکساں تعاون کی سفارش کی ہے جسے حکومت نے قبول کر لیا ہے۔ 45 این ایم اور اس سے اوپر کے ٹکنالوجی نوڈس کی بہت زیادہ مانگ ہے جو کہ آٹوموٹیو، پاور اور ٹیلی کام ایپلی کیشنز کے ذریعے چلتی ہے۔ مزید یہ کہ یہسیگمنٹ کل سیمی کنڈکٹر مارکیٹ کا تقریباً 50فیصد ہے۔ ۔۔۔۔۔۔۔۔ ش ح۔م م ۔ ن ا
وزیر اعظم 10 ستمبر کو مرکز- ریاست سائنس اجلاس کا افتتاح کریں گے

وزیر اعظم جناب نریندر مودی 10 ستمبر کو صبح دس بج کر تیس منٹ پر ویڈیو کانفرنسنگ کے ذریعہ مرکز- ریاست سائنس اجلاس کا افتتاح کریں گے۔ وزیر اعظم اس موقع پر حاضرین سے خطاب بھی کریں گے۔ وزیر اعظم کی جانب سے ملک میں اختراع، جدت طرازی اور صنعت کاری میں سہولتیں فراہم کرنے کی غرض سے کی جانے والی انتھک کوششوں کے عین مطابق، اپنی نوعیت کے اس اولین اجلاس کی بدولت، تعاون پر مبنی وفاقیت کے جذبے کے تحت، مرکز- ریاست تال میل اور اشتراک مستحکم بنے گا، جس سے کہ ملک بھر میں سائنس اور ٹکنالوجی نیز اختراع (ایس ٹی آئی) کا ایک مضبوط ایکو نظام وضع کیا جاسکے گا۔ یہ دو روزہ اجلاس، دس اور گیارہ ستمبر 2022 کو احمد آباد کے سائنس سٹی میں منعقد کیا جائے گا۔ اس اجلاس میں مختلف موضوعاتی شعبوں کے بارے میں نشستیں بھی منعقد ہوگی۔ ان موضوعاتی شعبوں میں سائنس اور ٹکنالوجی نیز جدت طرازی ایس ٹی آئی وژن 2047 ،ریاستوں میں ایس ٹی آئی کیلئے مستقبل میں ترقی کی راہیں اور وژن، صحت- سبھی کے لئے ڈیجیٹل حفظان صحت، سال 2030 تک تحقیق وترقی کے شعبے میں نجی شعبے کی سرمایہ کاری کو دوگنا کرنا ، زراعت- کسانوں کی آمدنی کو بہتر بنانے کے لئے ٹکنالوجی سے متعلق اقدامات، پانی- پینے کے قابل پانی تیار کرنے کی غرض سے اختراعات، توانائی- ہائیڈروجن مشن میں ایس اینڈ ٹی کے کردار سمیت سبھی کے لئے آلودگی سے پاک صاف ستھری توانائی، گہرے سمندر سے متعلق مشن اور ملک کے مستقبل کی معیشت کے ساتھ ساتھ ساحلی ریاستوں اور مرکز کے زیر انتظام علاقوں کے لئے اس کی افادیت۔ اپنی نوعیت کے اس اولین اجلاس میں گجرات کے وزیر اعلیٰ، سائنس اور ٹکنالوجی (ایس اینڈ ٹی) کے مرکزی وزیر مملکت، ریاستوں او رمرکز کے زیر انتظام علاقوں کے سائنس اور ٹکنالوجی کے وزرا اور سکریٹری صاحبان، صنعت کے ممتاز سرکردہ افراد، صنعت کار، غیر سرکاری تنظیمیں این جی اوز، نوجوان سائنس داں اور طلبا شرکت کریں گے۔
وزیر اعظم 5 ستمبر کو اساتذہ کے لئے قومی ایوارڈز ، 2022 جیتنے والوں سے بات چیت کریں گے

یوم اساتذہ کے موقع پر، وزیر اعظم جناب نریندر مودی 5 ستمبر 2022 کو شام 4:30 بجے 7 لوک کلیان مارگ میں اساتذہ کے لئے قومی ایوارڈز 2022 جینتے والوں سے بات چیت کریں گے۔ اساتذہ کے قومی ایوارڈز کا مقصد ملک کے چند بہترین اساتذہ کی منفرد خدمات اعتراف کرنا اور ان کا اعزاز بخشنا ہے جنہوں نے اپنے عزم اور محنت سے نہ صرف اسکولی تعلیم کے معیار کو بہتر بنایا بلکہ اپنے طلباء کی زندگیوں کو بھی سنوارا۔ اساتذہ کے قومی ایوارڈز ایلیمنٹری اور سیکنڈری اسکولوں میں کام کرنے والے باصلاحیت اساتذہ کو عوامی شناخت سے نوازتے ہیں۔ اس سال ایوارڈ کے لیے ملک بھر سے 45 اساتذہ کا انتخاب ایک سخت اور شفاف آن لائن تین مرحلے کے عمل کے ذریعے کیا گیا ہے۔ ۔۔۔۔۔۔۔۔۔۔۔ ش ح۔ا گ۔ن ا۔
کابینہ نے امرتسر، بودھ گیا، ناگپور، سمبل پور، سرمور، وشاکھا پٹنم اور جموں میں سات نئے آئی آئی ایم  اداروں کے مستقل کیمپس کے قیام اور اس کے کام کاج کو منظوری دی

نئی دہلی، 5 ستمبر 2018، وزیراعظم جناب نریندر مودی کے زیر صدارت، مرکزی کابینہ نے امرتسر، بودھ گیا، ناگپور، سمبل پور، سرمور، وشاکھا پٹنم اور جموں میں سات نئے انڈین انسٹی ٹیوٹ آف منیجمنٹ (آئی آئی ایم) اداروں کے مستقل کیمپس کے قیام اور اس کے کام کاج کو منظوری دی ہے۔ 3775.42 کروڑ روپے کی کل لاگت میں ان کے تکریری اخراجات (2999.96 کروڑ روپے غیر تکریری اور 775.46 کروڑ روپے تکریری اخراجات ہوں گے)۔ ان آئی آئی ایم اداروں کا قیام 16۔2015، 17۔2016 میں عمل میں آیا تھا۔ یہ ادارے فی الحال اپنے ٹرانزٹ کیمپس سے چل رہے ہیں۔ ایک تخمینے کے مطابق ان پر کل لاگت 3775.42 کروڑ روپے آئے گی جن میں سے درج ذیل تفصیلات کے مطابق ان اداروں کے مستقل کیمپس کی تعمیر پر 2804.09 کروڑ روپے خرچ ہوں گے۔ نمبر شمار آئی آئی ایم اداروں کے نام رقم (کروڑ روپے میں) 1۔ آئی آئی ایم امرتسر 348.31 2۔ آئی آئی ایم بودھ گیا 411.72 3۔ آئی آئی ایم ناگپور 379.68 4۔ آئی آئی ایم سمبل پور 401.94 5۔ آئی آئی ایم سرمور 392.51 6۔ آئی آئی ایم وشاکھا پٹنم 445.00 7۔ آئی آئی ایم جموں 424.93 میزان 2804.09 ان آئی آئی ایم اداروں میں سے ہر ایک کے لئے 60384 مربع میٹر کے رقبے میں تعمیرات کی جائیں گی، جس میں ہر ایک آئی آئی ایم میں 600 طلبا کے لئے بنیادی ڈھانچے کی مکمل سہولتیں ہوں گی۔ ان اداروں کے لئے تکریری گرانٹ کی منظوری بھی پانچ سال کے لئے فی سال فی طلبا پر 5 لاکھ روپے کی منظوری دی گئی ہے۔لہذا توقع ہے کہ ادارے داخلی طور پر فنڈ جٹا کر اپنے کام کاج کے اخراجات اور رکھ رکھاؤ کے اخراجات کو پورا کریں۔ ان اداروں کے لئے مستقل کیمپس کی تعمیر کا کام جون 2021 تک مکمل ہوجائے گا۔ اس کے ساتھ تمام 20 آئی آئی ایم اداروں کا اپنا مستقل کیمپس ہوجائے گا۔ آئی آئی ادارے پیشہ ورانہ منیجر بننے کے لائق ہونے کے لئے طلبا کو تعلیم دیں گے۔ اس منظوری سے ملک کی معاشی اور صنعتی ترقی کو فروغ ملے گا۔ ۔۔۔۔۔۔۔۔۔۔۔ م ن۔ن ا۔ن ا۔
ہم گرو صاحبان کے وژن کو پورا کرنے کے لیے کام کرتے رہیں گے: وزیر اعظم

وزیراعظم جناب نریندر مودی نے ہیم کنڈ صاحب روپ وے کے بارے میں اظہار مسرت اور اچھے الفاظ کے لیے آج جتھے دار شری اکال تخت صاحب، سکھ برادری کے معزز ارکان سمیت سرکردہ روحانی شخصیات کا شکریہ ادا کیا۔ انھوں نے سنگت کو گرو صاحبان کے وژن کو پورا کرنے کے لیے کام جاری رکھنے کی یقین دہانی کرائی۔ پریس انفارمیشن بیورو (پی آئی بی) کے ایک ٹویٹ پیغام کے جواب میں وزیر اعظم نے ٹویٹ کیا: ’’جتھے دار شری اکال تخت صاحب، سرکردہ روحانی شخصیات سمیت سکھ برادری کے معزز افراد نے ہیم کنڈ صاحب روپ وے پر مسرت کا اظہار کیا ہے۔ میں ان کے اچھے الفاظ کے لیے شکریہ ادا کرتا ہوں اور سنگت کو یقین دلاتا ہوں کہ ہم گرو صاحبان کے وژن کو پورا کرنے کے لیے کام کرتے رہیں گے۔‘‘
یونیسکو کے ذریعہ کاکاتیا رامپا مندر کو عالمی ثقافتی ورثہ قرار دیے جانے پر وزیر اعظم نے خوشی کا اظہار کیا

وزیر اعظم جناب نریندر مودی نے یونیسکو کے ذریعہ کاکاتیا رامپا مندر کو عالمی ثقافتی ورثہ قرار دیے جانے پر خوشی کا اظہار کیا ہے۔ انھوں نے لوگوں سے بھی اس پرشکوہ مندر کے احاطے کا دورہ کرنے اور اس کی عظمت کا تجربہ کرنے کی تاکید کی۔ یونیسکو کے ایک ٹوئیٹ کے جواب میں وزیر اعظم نے کہا: ”بہترین! سب کو، خاص طور پر تلنگانہ کے لوگوں کو بہت بہت مبارک ہو۔ مشہور کاکاتیا مندر عظیم کاکاتیا خاندان کی شاندر کاریگری کا مظہر ہے۔ میں آپ سب سے گزارش کروں گا کہ اس پرشکوہ مندر کے احاطے کا دورہ کریں اور اس کی عظمت کا تجربہ کریں۔“
وزیراعظم 13 نومبر 2020 کو جام نگر اور جے پور میں ،مستقبل کے لئے تیار، دو آریووید اداروں کا افتتاح کریں گے

نئی دہلی،11؍نومبر، وزیراعظم جناب نریندر مودی، جام نگر میں آریووید میں تدریس و تحقیق کے ادارے (آئی ٹی آر اے) اور جے پور میں آیوروید کے قومی ادارے (این آئی اے) کا پانچویں یوم آیوروید کے موقع پر یعنی 13 نومبر 2020 کو ویڈیو کانفرنس کے ذریعے افتتاح کریں گے۔ توقع ہے کہ ادارے 21 ویں صدی میں آیوروید کی نشوو نما اور ترقی میں عالمی قائد کے کردار ادا کریں گے۔ پس منظر: یوم آیوروید سن 2016 سے ہر سال منایا جاتا ہے، جو کہ دھن ونتری جینتی کا دن ہے۔ اس برس یہ 13 نومبر 2020 کو پڑے گا۔یوم آیوروید پیشے اور سوسائٹی کے تئیں عزم کے اعادے کا موقع ہونے کے ساتھ ساتھ تہوار اور خوشیاں منانے کا بھی موقع ہے۔ اس سال کے ’یوم آیوروید‘ منانے میں، کووڈ – 19 کی وبا کے انتظامیہ میں ، آیوروید کے امکانی کردار پر، توجہ مرکوز رہے گی۔ صحت دیکھ بھال کے آیوش نظاموں کے بے شمار لا محدود امکانات کو استعمال کرتے ہوئے ہندوستان کے عوامی صحت کے چیلنجوں کے لئے مؤثر اور قابل برداشت حال فراہم کرنا سرکار کی ترجیح رہی ہے۔ اس کے نتیجے میں آیوش تعلیم کی جدید کاری بھی ایک ترجیحی شعبہ ہے۔ گزشتہ تین چار برسوں کے دوران اس کے لئے کثیر اقدامات کئے گئے ہیں۔ قومی اہمیت کے ادارے کے طور پر جام نگر میں آئی ٹی آر اے اور مستقبل میں یونیورسٹی بننے والے ادارے کے طور پر جے پور میں این آئی اے کو قوم کے حوالے کرنا، اس لحاظ سے تاریخی اقدام ہے کہ یہ نہ صرف آیوروید کی تعلیم کی جدید کاری کے لئے بلکہ اپنی روایتی ادویہ کی تجدید کے لئے بھی ہے۔ اس سے انہیں آیوروید تعلیم کے معیارات کو بہتر بنانے ، قومی اور بین الاقوامی ابھرتے ہوئے مطالبے کے مطابق مختلف کورسوں کو تیار کرنے، اور زیادہ سے زیادہ شواہد وضع کرنے کے لئے جدید تحقیق میں مہارت حاصل کرنے کی خود مختاری فراہم ہوگی ۔۔۔۔۔۔۔۔۔۔۔۔۔۔۔۔۔۔ (م ن- ا ع- ق ر)
وزیراعظم نے بھارت جرمنی کے درمیان ہونے والی چھٹی بین حکومتی مشاورت کے مکمل اجلاس کی مشترکہ صدارت کی

2 مئی 2022: وزیراعظم جناب نریندر مودی نے وفاقی جمہوریہ جرمنی کے چانسلر عزت مآب اولاف شلز کے ساتھ بھارت جرمنی کے درمیان ہونے والی چھٹی بین حکومتی مشاورت کے مکمل اجلاس کی مشترکہ صدارت کی۔ اپنے افتتاحی خطاب میں دونوں رہنماؤں نے دو طرفہ تعلقات کے اہم پہلوؤں کے ساتھ ساتھ علاقائی اور عالمی امور پر مشترکہ نقطہ نظر پر روشنی ڈالی۔ وزیراعظم نے اس بات پر زور دیا کہ بھارت اور جرمنی کی شراکت داری ایک پیچیدہ دنیا میں کامیابی کی نظیر بن سکتی ہے۔ انہوں نے بھارت کی آتم نربھر بھارت مہم میں جرمنی کو شرکت کی دعوت بھی دی۔ دونوں اطراف کے شریک وزرا اور عہدیداروں نے آئی جی سی کے مختلف ٹریک پر اپنی ملاقاتوں کے بارے میں مختصر رپورٹیں پیش کیں: خارجہ امور اور سلامتی اقتصادی، مالیاتی پالیسی، سائنسی اور سماجی تبادلہ آب و ہوا، ماحولیات، پائیدار ترقی اور توانائی وزیر خزانہ محترمہ نرملا سیتارامن، وزیر خارجہ ڈاکٹر ایس جے شنکر، سائنس اور ٹیکنالوجی اور ارتھ سائنسز کے لیے وزیر مملکت (آئی سی) ڈاکٹر جتیندر سنگھ اور سکریٹری ڈی پی آئی آئی ٹی جناب انوراگ جین نے بھارت کی طرف سے پریزنٹیشنز پیش کیں۔ مکمل اجلاس گرین اینڈ سسٹین ایبل ڈویلپمنٹ پارٹنر شپ کے قیام کے مشترکہ ڈیلیریشن آف انٹنٹ (جے ڈی آئی) کے وزیر اعظم اور چانسلر شلز کے دستخط کے ساتھ اختتام پذیر ہوا۔ اس شراکت داری میں ایس ڈی جیز اور ماحولیاتی پہل پر بھارت اور جرمنی کے تعاون کے بارے میں حکومت کی ہمہ جہت سوچ کا تصور کیا گیا ہے جس کے تحت جرمنی نے 2030 تک 10 ارب یورو کی نئی اور اضافی ترقیاتی امداد کا پیشگی عہد کرنے پر اتفاق کیا ہے۔ یہ جے ڈی آئی شراکت داری کو اعلی سطحی ہم آہنگی اور سیاسی سمت فراہم کرنے کے لیے آئی جی سی کے فریم ورک کے اندر ایک وزارتی طریقہ کار بھی تشکیل دے گی۔ آئی جی سی کے بعد ایک مشترکہ بیان اختیار کیا گیا جسے یہاں دیکھا جاسکتا ہے۔ وزارتی دو طرفہ ملاقاتوں کے دوران متعدد معاہدے تکمیل پذیر ہوئے۔ جن کی فہرست یہاں دیکھی جا سکتی ہے۔
وزیر اعظم نے اروناچل پردیش میں پرشورام کنڈ فیسٹیول کی جھلکیاں مشترک کیں

وزیر اعظم جناب نریندر مودی نے اروناچل پردیش میں پرشورم کنڈ فیسٹیول کی کچھ جھلکیاں مشترک کی ہیں۔ اروناچل پردیش کے وزیر اعلیٰ پیما کھانڈو کے ٹویٹ تھریڈ کو مشترک کرتے ہوئے وزیر اعظم نے ٹویٹ کیا؛ "ایک خوشگوار تجربہ لگتا ہے، اروناچل پردیش کے بارے میں جاننے کا ایک منفرد موقع۔"
کابینہ نے مہاتما گاندھی کی 150ویں سالگرہ کے موقع پر قیدیوں کو خصوصی معافی دینے کو منظوری دے دی

نئی دہلی،18 جولائی 2018؍وزیر اعظم جناب نریندرمودی کی سربراہی میں مرکزی کابینہ نے آج مہاتماگاندھی کی 150 ویں سالگرہ کے موقع پر قیدیوں کو خاص معافی دینے کی تجویز کو منظوری دے دی ہے۔مہاتماگاندھی کی 150 ویں سالگرہ کی یاد گار حصے کے طورپر حسب ذیل زمروں کے قیدیوں کو خاص معافی دی جائے گی اور انہیں تین مرحلوں میں رہا کیا جائے گا۔ پہلے مرحلے میں 2 اکتوبر2018ء (مہاتماگاندھی کی سالگرہ) کو رہا کیا جائے گا ۔ دوسرے مرحلے میں قیدیوں کو 10 اپریل 2019ء (چمپارن ستیا گرہ کی سالگرہ) پر رہا کیا جائے گا اور تیسرے مرحلے میں قیدیوں کو 2 اکتوبر 2019ء(مہاتماگاندھی کی سالگرہ) پر رہا کیا جائے گا۔ خاتون قیدی جس کی عمر 55 سال یا اس سے زیادہ ہو اور جس نے اپنی 50 فیصدی سزا کی مدت پوری کرلی ہو۔ ایسے مخّس قیدی جس کی عمر 55 سال یا اس سے زیادہ ہو اور جس نے اپنی 50 فیصدی سزا کی مدت پوری کرلی ہو۔ ایسے مرد قیدی جس کی عمر 60سال یا اس سے زیادہ ہو اور جس نے اپنی 50 فیصدی سزا کی مدت پوری کرلی ہو۔ ایسے70 فیصد جسمانی ؍معذور قیدی جس نے اپنی 50 فیصدی سزا کی مدت پوری کرلی ہو۔ میعادی بیمار قیدی۔ مجرم قرار دیئے گئے قیدی جس نے اپنی دو تہائی(66 فیصد) سزا کی مدت پوری کرلی ہو۔ ایسے قیدیوں کو مخصوص معافی نہیں دی جائے گی ، جس سزائے موت کی سزا کاٹ رہے ہیں یا جن کی موت کی سزا کو تا عمر قید میں بدل دیا گیا ہے ۔ اس کے علاوہ جہیز سے ہونے والی موت، عصمت دری ، انسانی اسمگلنگ اور پوٹا ، یو اے پی اے ، ٹاڈا، ایف آئی سی این، پی او سی ایس او قانون ، منی لانڈرنگ، فیما، این ڈی پی ایس ، بدعنوانی کے روک تھام کے قانون جیسے قصورواروں کو بھی اس میں شامل نہیں کیا گیا ہے۔ امور داخلہ کی وزارت تمام ریاستوں اور مرکز کے زیر انتظام علاقوں کو ایڈوائس جاری کرے گی اور ان سے کہے گی کہ وہ اہل قیدی کے معاملوں کی پہچان کرے۔ریاستی سرکاروں اور مرکز کے زیر انتظام علاقوں کی انتظامیہ کو یہ بھی مشورہ دیا جائے گا کہ وہ ایسے کیسوں کی جانچ پڑتال کے لئے وہ ایک کمیٹی تشکیل دیں۔ ریاستی سرکاریں آئین کی دفعہ 161 کے تحت منظوری اور غوروخوض کے لئے گورنر کے سامنے کمیٹی کی سفارشات رکھیں گے۔ منظوری کے بعد قیدیوں کو 2 اکتوبر 2018ء ، 10 اپریل 2018ء اور 2 اکتوبر 2019ء کو رہا کیا جائے گا۔ م ن۔ح ا۔ن ع
وزیر اعظم نے شوریہ ویر ٹیم کے ممبران سے ملاقات کی

نئی دلّی ،29 جون؍وزیر اعظم جناب نریندر مودی نے آج مہاراشٹر کے دس قبائلی طلباء کے ایک گروپ سے ملاقات کی ۔ یہ طلباء حکومت مہاراشٹر کے آدی واسی وکاس وبھاگ کی پہل ’’ مشن شوریہ‘‘ کی ٹیم کا ایک حصہ ہیں ۔ اس گروپ کے پانچ طلباء نے مئی ، 2018 میں کامیابی کے ساتھ ماؤنٹ ایورسٹ کی کوہ پیمائی کی ۔ طلباء نے وزیراعظم کوماؤنٹ ایورسٹ کی تربیت کے دوران ہوئے تجربات سے وزیر اعظم کو آگاہ کیا ۔ وزیر اعظم نے کھیلوں کو اپنانے اور اسے باقاعدہ جاری رکھنے کی تلقین کی ۔ انہوں نے اس گروپ کے تمام ممبران کو مبارک باد پیش کی ۔ مہاراشٹر کے وزیر اعلیٰ جناب دیویندر فڑنویس اور امور داخلہ کے وزیر مملکت جناب ہنس راج اہیر بھی اس موقع پر موجود تھے ۔ ۔ ۔ ۔ ۔ ۔